ANGELINA

Digitally signed by ANGELINA TSVETKOVA PERGELOVA

DN: sn=PERGELOVA,

dc=qualified-natural-ca,

cn=ANGELINA TSVETKOVA PERGELOVA,

TSVETKOVA

givenName=ANGELINA,

УТВЪРЖДАВАМ:

PERGELOV A

[email=ouselokostenets@abv.bg,](mailto:email%3Douselokostenets@abv.bg) c=BG, l=S KOSTENETS,

serialNumber=PNOBG-740419727 7, o=OSNOVNO UCHILISHTE KONSTANTIN KOSTENECHKI, 2.5.4.97=NTRBG-000764763

Date: 2022.10.12 09:52:56 +03'00'

**/ Ангелина Пергелова/**

ЕТИЧЕН КОДЕКС

за поведението на учителите, служителите и работниците в

Основно училище

„Константин Костенечки”,с.Костенец

Септември 2023 година

Етичният кодекс на училищната общност представя стандартите за морално поведение на работещите с ученици в сферите на образованието и се отнася към цялата училищна общност. Документът утвърждава основните ценности и принципи, които трябва да се спазват при работата с ученици.

Настоящият кодекс определя етичните правила за поведение на училищната общност в ОУ „Константин Костенечки“ и има за цел да повиши общественото доверие в морала и професионализма на училището.

# ПЪРВА ГЛАВА

1. **Обхват на кодекса:**

Етичните правила в този кодекс са приложими за работа в ОУ „Константин Костенечки“, съгласно ЗПУО и се отнасят до:

* 1. Педагогически и непедагогически персонал;
  2. Ученици;
  3. Родители;
  4. Други представители на обществеността

# Цели на кодекса:

* 1. Определя етичните стандарти за професионална дейност на учителя;
  2. Развива култура и професионални ценности, основани на хуманност, законност, демократичност и зачитане на правата на човека;
  3. Повишава общественото доверие към училището;
  4. Ангажира всички представители на училищната общност в работата с добродетели, с цел създаване на единна среда, в която всички да проявяват загриженост и уважение към останалите членове на общността.
  5. Създава спокойна и добронамерена среда за изграждане на личности;
  6. Утвърждава волята и стремежа на работещите с деца за етичност в практичната им дейност;
  7. Подпомага процеса по разгръщане на потенциала на всяко дете и подкрепа на развитието на този потенциал;
  8. Насочва поведението и подпомага работещите с деца в решаването на етични дилеми, които срещат в своята практика;
  9. Очертава моралните отговорности на работещите с ученици: към личността на ученика, към семейството, помежду им и към обществото.

# Общи положения

* 1. В ОУ „Константин Костенечки“ не се допуска налагането на идеологически и религиозни доктрини, както и дискриминация на основата на пол, народност, етническа принадлежност, религия, образование, възраст, здравословни проблеми, телосложение, семейно положение и индивидуални навици.
  2. Недопускане на двоен стандарт в управленски решения.
  3. Равнопоставеност, коректност и лоялност в отношенията;
     + между учители, ръководство и родители;
     + между отделните образователни етапи – начален и прогимназиален:
     + прозрачност при избора за връчване на отличия;
     + осигуряване на равнопоставеност за участие в проекти, обучения и квалификационни семинари;
     + осигуряване на еднакви условия на труд;
     + равнопоставеност при поставянето на задачи и професионални отговорности

# ВТОРА ГЛАВА

1. **Поведение и облик на учителя:**
   1. Дава личен пример чрез поведението си;
   2. Сътрудничи добре с неправителствени организации, органи по закрила на детето, родителски организации и други представители на обществеността, като запазва професионалната си независимост;
   3. Не превишава правата си;
   4. Поддържа добър външен вид и лична хигиена, които не уронват престижа на училището и служат за пример на учениците;
   5. Бива добронамерен, проявява безпристрастност, индивидуален подход и емпатия в цялостния образователен процес;

6. Има право на уважение и признание за своя труд.  
7. Да поддържам висок стандарт на професионално поведение, като постоянно обогатявам знанията и уменията си.

# II. Взаимоотношение между учителите:

* + 1. Изграждат и поддържат отношения на уважение, доверие, сътрудничество и колегиалност;
    2. Обменят информация и ресурси, с цел справяне в конфликтни или кризисни ситуации с подрастващите;
    3. Утвърждават собствения и на колегите авторитет, чрез въздържане от действия, които биха уронили престижа на професията и проявяват нетърпимост към подобни действия.

# Отношение на учителя към учениците:

* 1. Уважение към уникалността и потенциала на всяко дете;
  2. Прилагане на индивидуален подход, особено спрямо децата със специфични нужди, с цел запазване на интереса им към учебния процес;

3. Учителите в никакъв случай не използват физически наказания и възпитателни методи, уронващи достойнството на детето;

4. Поддържане на постоянна връзка със семейството на учениците и координиране на действия с родителите за избягването на отсъствия или намаляване на успеха на ученика;

# Морално поведение на ученика:

* 1. Да приемат училището като общност, в която участват като равноправни членове съвместно с учители, родители и останалия непедагогически персонал;
  2. Да се отнасят с уважение и доверие към всички представители на ученическата общност;
  3. Да бъдат толерантни и внимателни към съучениците си с различно мнение и никога и разрешават конфликти без прояви на агресия, насилие и тормоз в различните им форми. Избягват поведение, което ще унижи другата страна;
  4. Да търсят подкрепата на своите учители в случай на конфликт между тях;
  5. Учениците да оказват помощ на нуждаещите се и търсят подкрепа от учител или друг педагогически представител, когато станат свидетели на неприемливо поведение между подрастващите;
  6. Учениците са уважавани личности, които имат права и при нарушаването им са напълно свободни да потърсят подкрепа.

# Морални отговорности на училищната общност към семейството:

* 1. Училищната общност зачита достойнството на всяко семейство;
  2. Зачитат се ценностите на всяко семейство и правото на родителите да вземат решения в най-добър интерес на своите деца. Семейството бива своевременно информирано за всяко решение на училището, свързано с детето и начина, по който се работи с него. При необходимост родителите биват включвани в процеса на взимане на крайни решение, касаещи ученика;
  3. Осигурява се конфиденциалност на информацията, касаеща семействата на учениците, като изключение правят случаите на нарушаване правата на детето;
  4. Родителите биват информирани относно проекти, в които се включват техните деца. Семейството запазва правото си да откаже участие на детето в подобни инициативи;
  5. Училищната общност не използва отношенията със семейството за лично облагодетелстване;
  6. Не се допуска намеса в отношения с представители на семейството, които могат да навредят на ефективността на работата с ученика.

# Допълнителни разпоредби

1. Всички констатирани нарушения на настоящия кодекс се разглеждат от комисията по етика към Основно училище „Константин Костенечки”, с.Костенец.

Комисията по етика е съставена от представител на :

1. Работодател
2. Председателите на ЕКК за уч. 2023/2024 година Катерина Спасова, Ивелина Бекярова, Даниела Натина
3. Представител на непедагогическия персонал – Мария Гавелска, домакин и ЗАТС 4.Представител на Обществен съвет – Диана Минчева-Дукова и Училищно настоятелство – Атанаска Йончева.  
   5. Светла Гергинова, председател на комисията

Настоящият Етичен кодекс на училищната общност влиза в сила от 15.09.2023 г. и е задължителен за всички, работещи в ОУ“ Константин Костенечки“.  
Всички новопостъпили в училището следва да се запознаят с настоящия документ.  
Етичният кодекс се публикува на официалния електронен адрес на училището и се поставя на видно място в сградата на ОУ „Константин Костенечки“.

# Забележка :

Етичния Кодекс е приет с Протокол №18 на ПС от 13.09. 2023 година.

УТВЪРЖДАВАМ:

**/ Ангелина Пергелова/**

# ВЪТРЕШНИ ПРАВИЛА ЗА НАБЛЮДЕНИЕ, УСТАНОВЯВАНЕ И ДОКЛАДВАНЕ НА НАРУШЕННИЯ И ЗА ПРЕДПРИЕМАНЕ НА

**ПОСЛЕДВАЩИ МЕРКИ ПРИ ПРИЛАГАНЕ НА ЕТИЧНИЯ КОДЕКС**

Септември, 2023 година

1. Настоящите вътрешни правила уреждат реда и начините за наблюдение, установяване и докладване на нарушенията и за предприемане на последващи мерки при прилагането на Етичния кодекс за поведението на учителите, служителите и работниците в Основно училище „Константин Костенечки”,с.Костенец,утвърден на 13.09.2023г.
2. Под нарушения на Етичния кодекс по смисъла на тези правила се разбират следните групи прояви в повереното на учителите, служителите и работниците :

* Неспазване на действащото законодателство;
* Неспазване на вътрешно училищните документи;
* Действия и / или бездействия, водещи до разрушаване на доверието към училището;
* Грубо и невъзпитано отношение към директора,учениците, техните родители, колегите и външни лица и проявено неуважение, незачитане на правата и достойнството на личността и допускане на прояви на дискриминация, нападателност, агресивност,обиждане по отношение на други лица поради етническа, религиозна и други подобни причини;
* Прояви на накърняване на авторитета на други учители, служители и работници и престижа на учебното заведение, допуснати както при изпълнение на служебните задължения , така и в личния живот;
* Прояви на недобросъвестно, небрежно, некомпетентно и лишено от обективен подход изпълнение на възложените функции, както и накърняване на интересите на други лица и злепоставяне на интересите на училището;

1. Наблюдението и докладването в т.2 нарушения да се извършват в две направления :

* Вътрешно докладване – от педагогическия и непедагогическия персонал ;
* Външно докладване - от родители, граждани, представители на институции и фирми;

1. Сигналите за нарушения се приемат в деловодството на училището и се регистрират в **нарочен дневник – регистър**.
2. Всички регистрирани сигнали се разглеждат от комисията по етика при учебното заведение, назначена със заповед на директора.
3. Комисията по етика е съставена от представител на :

- Работодател

- Председателите на ЕКК за уч.2023-2024 година – Катерина Спасова, Ивелина Бекярова, Даниела Натина

- Представител на непедагогическия персонал – Мария Гавелска, домакин и ЗАТС .  
- Представител на ОС и УН – Диана Минчева - Дукова, Атанаска Йончева  
- Светла Гергинова, председател на комисията

1. Комисята по етика се председатества от Ангелина Прегелова -директор, като при неговото отсъствие директорът определя свой заместник.
2. Всички постъпили и надлежно регистрирани сигнали се разглеждат от комисията на нейни заседания, за което се води протокол.
3. Комисията разглежда само явно подадени сигнали и по своя преценка взема отношение по тях.
4. Комисията не е длъжна да разглежда анонимни сигнали.
5. Членовете на комисията вземат решение с явно гласуване с обикновено мнозинство ( 50% +1) от присъстващите.
6. Председателят на комисията свиква първото заседание за разглеждане на постъпилия сигнал в седемдневен срок от получаването му.  
   При необходимост от допълнителни данни и доказателства, свързани със сигнала , се извършва проверка , включително разговор със свидетелите на нарушението.
7. При невъзможност случая да се изясни в едно заседание на Комисията по етика , се насрочва следващо такова в седемдневен срок след първото.
8. При установяване на нарушение на етичните правила, представляващи и дисциплинарни нарушения, преписката се докладва и на директора в качеството му на орган по назначаването и на работодател, за вземане на съответните дисциплинарни мерки по Кодекса на труда спрямо провинилите се учители, служители или работници.
9. За предприетите мерки и наложени наказания се уведомява Председателя на комисията по етика и лицето, подало сигнала.
10. При първоначално постъпване на работа всеки учител,служител и работник се запознава с разпоредбите на Етичния кодекс и с настоящите вътрешни правила.